**…. napirend**

**E L Ő T E R J E S Z T É S**

**Salföld Község Önkormányzata Képviselő-testületének**

 **2017. november 21-i nyilvános ülésére.**

**Tárgy:** A nem közművel összegyűjtött háztartási szennyvíz kezeléséről szóló rendelet módosítása

**Előterjesztő**: Fábián Gusztáv, polgármester

**Előkészítette:** Tóthné Titz Éva jegyzőt helyettesítő aljegyző; dr. Takács Katalin aljegyzőt helyettesítő igazgatási csoportvezető

**Tisztelt Képviselő-testület!**

# A vízgazdálkodásról szóló 1995. évi LVII. törvény (a továbbiakban: Vtv.) 44/B. §-a szerint az ingatlan tulajdonosa, vagyonkezelője vagy egyéb jogcímen használója (e fejezet alkalmazásában, a továbbiakban együtt: ingatlantulajdonos) köteles az ingatlanán keletkező, közüzemi csatornahálózatba vagy a helyben való, engedélyezett módon történő tisztítás után befogadóba nem vezetett háztartási szennyvizet a vizek hasznosítását, védelmét és kártételeinek elhárítását szolgáló tevékenységekre és létesítményekre vonatkozó általános szabályokról szóló kormányrendeletben meghatározott módon gyűjteni, továbbá az annak begyűjtésére feljogosított közszolgáltatónak átadni.

A Vtv. 44/C. § (1) bekezdése szerint a települési önkormányzat vagy azok társulása kötelezően ellátandó közszolgáltatásként a közüzemi csatornahálózatba vagy a vízgazdálkodási hatósági jogkör gyakorlásáról szóló kormányrendeletben meghatározott módon engedélyezett egyedi szennyvízkezelés után befogadóba nem vezetett háztartási szennyvíz begyűjtésére közszolgáltatást (a továbbiakban: közszolgáltatás) szervez és tart fenn. A nem közművel összegyűjtött háztartási szennyvíz átvételére köteles szennyvíztisztító telepet, szennyvízelvezető mű erre kijelölt elemét, a tavas vagy egyéb szennyvíztisztító művet (a továbbiakban együtt: átadási hely) a vízügyi hatóság - az átadás helye szerint illetékes települési önkormányzat jegyzője véleményének kikérésével - jelöli ki.

A Vtv. 44/C. § (2) bekezdése szerint a települési önkormányzat képviselő-testülete önkormányzati rendeletben állapítja meg:

*a)* a közszolgáltatás tartalmát, a közszolgáltatással ellátott terület határait;

*b)* a közszolgáltató megnevezését, valamint annak a működési területnek a határait, amelyen belül a közszolgáltató a közszolgáltatást rendszeresen ellátni köteles és az ártalmatlanítás céljából történő átadási helyet;

*c)* a közszolgáltatás ellátásának rendjét, módját és időtartamát, a közszolgáltató és az ingatlantulajdonos ezzel összefüggő jogait és kötelezettségeit, valamint a közszolgáltatásra vonatkozó szerződés egyes tartalmi elemeit;

*d)* a közszolgáltatás igénybevételére vonatkozó kötelezettséget, a közszolgáltatás igénybevételének módját és feltételeit;

*e)* az ingatlantulajdonost terhelő díjfizetési kötelezettséget, az alkalmazható díj legmagasabb mértékét, megfizetésének rendjét, az esetleges kedvezmények és a szolgáltatás ingyenességének eseteit;

*f)* az üdülőingatlanokra, az időlegesen használt és a nem használt ingatlanokra vonatkozó sajátos szabályokat;

*g)* a közszolgáltatással összefüggő személyes adatok (a természetes személyazonosító adatok, valamint a lakcím) kezelésére vonatkozó rendelkezéseket.

A nem közművel összegyűjtött háztartási szennyvíz begyűjtésének és elszállításának helyi közszolgáltatás keretében történő biztosítása érdekében létrejött közszolgáltatási szerződés alapján 2017. január 1. napjától 2021. december 31. napjáig Szabadi Péter (8283 Káptalantóti, Dózsa György utca 4.) látja el a közszolgáltatást Salföld községben.

A közszolgáltatási szerződés 5.3. pontja szerint:

„5.3. Közszolgáltató – az Önkormányzathoz, mint árhatósághoz – a következő évi díjkalkulációt a megelőző év november 10. napjáig terjesztheti elő. Az Önkormányzat az alkalmazásra kerülő hatósági árról az ármegállapító rendelet megküldésével legkésőbb december 27-ig tájékoztatja a Közszolgáltatót. Amennyiben a DRV Zrt. a kezelési költség változását november 10-ét követően közli a Közszolgáltatóval, úgy az erre alapozott díj változtatási javaslatát a Közszolgáltató legkésőbb a tárgyévet követő év január 31-éig jelezheti, mely esetben a díjmódosítás hatálybalépésének legkorábbi időpontja a tárgyév március 1-je.”

A közszolgáltatási díj mértéke a közszolgáltatási szerződés 5.4. pontjában az alábbiak szerint került meghatározásra:

„5.4. A szerződés aláírásakor a 2017. évre vonatkozó legmagasabb közszolgáltatási díj, mely magában foglalja nem közművel összegyűjtött háztartási szennyvíz gyűjtését, elszállítását és ártalommentes elhelyezését:

 5.4.1. alapdíj: 4795 Ft/forduló

 5.4.2. ürítési díj: 1421 Ft/m3.”

Fentieknek megfelelően Salföld Község Önkormányzata Képviselő-testületének a nem közművel összegyűjtött háztartási szennyvíz kezeléséről szóló 15/2014. (XI. 10.) önkormányzati rendelete (a továbbiakban: Rendelet) 5. § (1) bekezdése szerint a nem közművel összegyűjtött háztartási szennyvíz kezelésével, ártalmatlanításával kapcsolatos közszolgáltatási díj:

 a) alapdíj: 4.795,-Ft/forduló

 b) ürítési díj: 1.421,-Ft/m3.

Szabadi Péter 2017. november 10. napján érkezett levelében megküldte a nem közművel összegyűjtött háztartási szennyvíz elszállításának 2018. évre vonatkozó alábbi díjkalkulációját:

 fuvarozási díj: 959 Ft/m3

 kezelési díj: 1.661 Ft/m3

 környezetterhelési díj: 46 Ft/m3

Fentiekre tekintettel a közszolgáltatási szerződés 5.4. pontjában a nem közművel összegyűjtött háztartási szennyvíz kezelésével, ártalmatlanításával kapcsolatos közszolgáltatási díj az alábbiak szerint módosul:

 5.4.1. alapdíj: 4.795 Ft/forduló

 5.4.2. ürítési díj: 1.707 Ft/m3

Tekintettel arra, hogy a díj a jelenlegihez képest változik, a közszolgáltatási szerződés, valamint a díjat meghatározó rendelet módosítása szükséges.

**INDOKOLÁS**

Az előterjesztés bevezető részében írtak szerint a nem közművel összegyűjtött háztartási szennyvíz kezelésével kapcsolatos közszolgáltatás tekintetében a közszolgáltatási díj összege 2018. január 1. napjától a jelenlegihez képest változik, ezért a közszolgáltatási szerződés, valamint a díjat meghatározó rendelet módosítása szükséges.

**Előzetes hatásvizsgálat**

**a jogalkotásról szóló 2010. évi CXXX. törvény 17.§ (1) bekezdése alapján**

A rendelet-tervezet megjelölése és címe: Salföld Község Önkormányzata Képviselő-testületének …/2017. (..….) önkormányzati rendelete a nem közművel összegyűjtött háztartási szennyvíz kezeléséről szóló 15/2014. (XI. 10.) önkormányzati rendelet módosításáról

Társadalmi-gazdasági hatása: A szolgáltató által benyújtott ajánlatnak megfelelően az ürítési díj mértékét köbméterenként 286 Ft-tal növeli. (kezelési és környezetterhelési díj)

Költségvetési hatása: Nincs

Környezeti, egészségi következményei: Nincs.

Adminisztratív terheket befolyásoló hatása: Nincs

Egyéb hatása: Nincs

A rendelet megalkotásának szükségessége: A szolgáltató ajánlatának, ami díjemelést eredményez, átvezetése a rendeleten.

A rendelet alkalmazásához szükséges feltételek: - személyi: nincs

- tárgyi: nincs

- pénzügyi: nincs

.

***Határozati javaslat:***

SALFÖLD KÖZSÉG ÖNKORMÁNYZATA KÉPVISELŐ-TESTÜLETÉNEK

…/2017. (...) HATÁROZATA

***A nem közművel összegyűjtött háztartási szennyvíz begyűjtésére vonatkozó***

***közszolgáltatási szerződés módosításáról***

Salföld Község Önkormányzata Képviselő-testülete a nem közművel összegyűjtött háztartási szennyvíz begyűjtésére vonatkozó közszolgáltatási szerződést Szabadi Péter egyéni vállalkozó (8283 Káptalantóti, Dózsa György utca 4.) által benyújtott, 2018. évre vonatkozó díjkalkulációnak megfelelően közös megegyezéssel módosítja. Az e tárgyú szerződés tervezetét megismerte, azt jóváhagyja, és felhatalmazza a polgármestert az aláírására.

Felelős: Fábián Gusztáv, polgármester

Határidő: 2017. december 20.

***Rendelet tervezet:***

**SALFÖLD KÖZSÉG ÖNKORMÁNYZATA KÉPVISELŐ-TESTÜLETÉNEK**

**…/2017. (…) önkormányzati rendelete**

**a nem közművel összegyűjtött háztartási szennyvíz kezeléséről szóló 15/2014. (XI.10.) önkormányzati rendelete módosításáról**

Salföld Község Önkormányzata Képviselő-testülete a vízgazdálkodásról szóló 1995. évi LVII. törvény 45. § (6) bekezdésében kapott felhatalmazás alapján Magyarország helyi önkormányzatairól szóló 2011. évi CLXXXIX. törvény 13. § (1) bekezdés 11. pontjában meghatározott feladatkörében eljárva a környezet védelmének általános szabályairól szóló 1995. évi LIII. törvény 48. § (3) bekezdésében biztosított véleményezési jogkörében eljáró Veszprém Megyei Kormányhivatal Veszprémi Járási Hivatal véleményének kikérésével a következőket rendeli el:

1. § Salföld Község Önkormányzata Képviselő-testületének a nem közművel összegyűjtött háztartási szennyvíz kezeléséről szóló 15/2014. (XI.10.) önkormányzati rendelete (a továbbiakban: R.) 5. § (1) bekezdése helyébe a következő rendelkezés lép:

„5. § (1) A nem közművel összegyűjtött háztartási szennyvíz kezelésével, ártalmatlanításával kapcsolatos közszolgáltatási díj:

1. alapdíj: 4.795,-Ft/forduló
2. ürítési díj: 1.707,-Ft/m3”

2. § Ez a rendelet 2018. január 1-jén lép hatályba.

 Fábián Gusztáv Tóthné Titz Éva

 polgármester jegyzőt helyettesítő aljegyző

A kihirdetés napja: 2017…………....

 Tóthné Titz Éva

 jegyzőt helyettesítő aljegyző